Maika Etxekopar

Maika Etxekopar (Gotaine-Irabarne, Zuberoa, 1987) antzerkilaria, kantaria eta musikaria da. Amaren Alabak kantari taldean egin zen ezagun.

Antzerkilari gisa  "Le Petit Théâtre de Pain" konpainian dabil, antzezle profesional bidean.  William Shakespeareren Hamlet lanaren bertsio egokitu bat plazaratu zuten .

2023an Bonbon Beltz taldearekin Gure Zaharrak lana taularatu du, Maika aktoreetako bat izateaz gain taula-zuzendaria ere bada. Helduentzako txotxongilo ikusgarriekin egiten dute. Tamaina naturalekoak dira txotxongiloak eta atzetik dute aktore maneiatzaile bana (Ahlam Slama, Battitt Halsouet, Amaia Irazabal, Bruno Hollemaert, eta Maika Etxekopar bera). antzezlana Urtxintx urdinak izeneko zahar etxean kokatuta dago, bertan giroa elektrikoa da. Langileak egoitzaren 50 urteen ospatzeko besta handi bat prestatzen ari dira, Osasun Inspekzioak abisatu gabeko bisita bat abiatuko duelarik, artatzaile taldearen baitan ezinegona eta sentikortasuna areagotzen dira…

Mixel Etxekopar musikariaren alaba da.

 Erreferentziak 

 Kanpo estekak 
 Maika Etxekoparrekin elkarrizketa Euskal Kultur Erakundearen webgunean.
 Araitz Muguruzak egindako elkarrizketa Berrian, 2014/07/03 
 Maika Etxekopar Youtuben.

Kategoria:Zuberoako aktoreak
Kategoria:Zuberoako abeslariak
Kategoria:Zuberoako dantzariak
Kategoria:Gotaintar-irabarnetarrak
Kategoria:Euskal abeslariak
Kategoria:Euskal Herriko emakume musikariak
Kategoria:Euskal Herriko emakume aktoreak
Kategoria:Emakume abeslariak
Kategoria:Emakume dantzariak